Paksusuolen varjoainetutkimus lapselle, colongrafia (JF2AB)

Paksusuolen varjoainekuvauksella (colongrafia) selvitetään paksusuolen toimintaa ja rakennetta. Tutkimuksessa käytetään röntgensäteilyä ja barium- tai jodivarjoainetta.

**Ajan varaaminen ja yhteystiedot**

Katso ohje: [Tutkimusten ajanvaraus kuvantamisen toimialueella](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7b5B4E8386-B25B-44B2-9324-4BC2D8B4D3E0%7d&file=Tutkimusten%20ajanvaraus%20kuvantamisen%20toimialueella.docx&action=default&DefaultItemOpen=1)

Ajanvaraus Kuvantamisen keskitetyn ajanvarauskeskuksen kautta puh. 08 315 2113.

Päivystystutkimuksissa soita p. 08 315 3286 (arkisin klo 8-15).

Tutkimus suoritetaan F-kuvantamisella (Keskusröntgen), sisäänkäynti N tai G, sijainti N4,

1. kerros, aula 1.

Esivalmistelut

* Tarvittaessa lähettävän lääkärin ohjeen mukaan suoliston tyhjennys esim. Picoprepilla ([Suolen tyhjennys Picoprepilla](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7b067269FC-1B28-471F-804F-7E69584FDDC9%7d&file=Suolen%20tyhjennys%20Picoprepilla.docx&action=default&DefaultItemOpen=1)).
* Saattajan (ei raskaana) läsnäolo on välttämätöntä alle kouluikäisten lasten tutkimuksissa.
* Varahousut ja tarvittaessa vaippa otetaan mukaan.

Toimenpiteen kulku

Tutkimuksen tekee lastenradiologi.

Varjoaineena käytetään barium- tai jodivarjoainetta. Potilaan maatessa tutkimuspöydällä kyljellään valutetaan ohuen, pehmeän letkun kautta varjoainetta peräsuolen kautta paksusuoleen. Radiologi läpivalaisee varjoaineen etenemistä suolessa kylki- ja selinmakuulla.

Tarvittaessa otetaan jälkikuva vatsan alueelta.

Jälkihoito ja seuranta

Varjoaine poistuu normaalisti suoliston kautta. Runsas nesteen juominen nopeuttaa varjoaineen poistumista elimistöstä.